مواصلات اور اطلاعاتی ٹیکنالوجی کی وزارت
انڈیا پوسٹ نے ڈاک کے قومی ہفتے اور آزادی کا امرت مہوتسو کے حصے کے طور پر پی ایل آئی کا دن منایا
پورے ملک میں مختلف ڈاک دائروں نے پی ایل آئی / آر پی ایل آئی پر خصوصی توجہ کے ساتھ مالی شمولیت کے میلوں کا انعقاد کیا
نئی دہلی،12اکتوبر، 2021 / مواصلات کی وزارت کے ڈاک کے محکمے نے ڈاک کے قومی ہفتے او رآزادی کا امرت مہوتسو تقریبات کے حصے کے طور پر آج پوسٹل زندگی بیمہ  منایا۔ یہ محکمہ ہر سال اکتوبر میں ڈاک کا قومی ہفتہ مناتا ہے جس کا آغاز 9 اکتوبر کو ڈاک کے عالمی دن کے ساتھ ہوتا ہے جو یونیورسل پوسٹل یونین  کے قیام کی سالگرہ ہوتی ہے۔ اس سال پی ایل آئی کا دن ڈاک کے قومی ہفتے، 2021 کے دوران 12 اکتوبر 2021  کو پی ایل آئی کا دن منانے کا فیصلہ کیا گیا ہے۔
پی ایل آئی کے دن کی سرگرمیاں:
12 اکتوبر ، 2021 کو پی ایل آئی کا دن منانے کے لیے سرکلز نے ملک کے ہر ضلعے میں مالی شمولیت کے میلوں کا انعقاد کیا۔ جس میں پی ایل آئی اور آر پی ایل آئی پر خصوصی توجہ دی گئی۔ دعووں کو نمٹانے کی خصوصی مہم کا سرکلز میں انعقاد کیا گیا تاکہ دعووں کو نمٹانے میں تاخیر میں کمی کی جاسکے۔ پی ایل آئی اورآر پی ایل آئی نے بہترین کارکردگی والی فروخت کی فورس کے تعاون کو تسلیم کرتے ہوئے قومی اور سرکل سطح پر انعامات دیئے گئے۔
ڈاک سرکلز کی طرف سے انجام دی گئی کچھ سرگرمیاں مندرجہ ذیل ہیں :
پی ایل آئی کے بارے میں عوامی بیداری لانے کے لیے چیمبور ایچ او، ممبئی میں نکڑ ناٹک کا اہتمام کیے جاتے ہوئے
جھارکھنڈ ڈاک سرکل میں منعقدہ مالی شمولیت کا میلہ جس میں پی ایل آئی / آر پی ایل آئی اسکیم پر خصوصی توجہ دی گئی
پی ایل آئی کی کچھ خاص باتیں :
- ڈاک کا محکمہ دو طرح کی زندگی بیمہ اسکیموں کی پیش کش کرتا ہے جس کا نام پوسٹل لائف انشورنس ہے جو 1884 میں شروع کی گئی تھی اور رورل پوسٹل لائف انشورنس  ہے جو 1995 میں شروع کی گئی تھی۔
- پوسٹل لائف انشورنس پی ایل آئی 1884 میں ڈاک محکمے کے ملازمین کے لیے ایک فلاحی قدم کے طور پر شروع کی گئی تھی اور اسے 1888 میں ٹیلی گراف محکمے کے ملازمین تک توسیع دے دی گئی تھی۔ 1894 میں پی ایل آئی میں توسیع دے کر اُس وقت پوسٹ اینڈ ٹیلی گراف محکمے کی خاتون ملازمین کو شامل کیا گیا جب کوئی دوسری بیمہ کمپنی خواتین کی زندگی کو شامل نہیں کرتی تھی۔ پی ایل آئی کے فائدے مرکزی اور ریاستی سرکاروں کے ملازمین ، پی ایس یو ، سرکاری امداد والے تعلیمی اداروں ، قومیائے گئے بینکوں ، دفاعی خدمات اور نیم فوجی دستوں جیسے سرکاری ملازمین کو دستیاب کرائے گئے۔ حال ہی میں ستمبر 2017 میں پی ایل آئی کے فائدے ، انجینئرس ، ڈاکٹر س، بینکرز ، وکیلوں ، نقشہ نویسوں اور صحافیوں جیسے پیشہ ور افراد اور قومی اسٹاک ایکسچینج اور بامبے اسٹاک ایکسچینج میں درج کمپنیوں کے ملازمین کو شامل کیا گیا۔
- رورل پوسٹل لائف انشورنس آر پی ایل آئی ملک کے دیہی علاقوں میں رہنے والے ان لوگوں کو زندگی بیمہ فراہم کرنے کے لیے 1995 میں شروع کیا گیا تھا جن کی عمر بڑھاپے کو پہنچ گئی تھی۔
- پی ایل آئی اور آر پی ایل آئی کی پیش کردہ مصنوعات میں 6 طرح کی روایتی پالیسیاں شامل ہے۔ کم پریمئم اور زیادہ بونس کی انفرادی خاصیتیں ہیں جو بھارت میں اسے دوسرے زندگی بیمہ سے الگ کرتی ہے۔
- فی الحال پی ایل آئی اور آر پی ایل آئی میں سرگرم پالیسوں کی تعداد 47.17 لاکھ اور 51.88 لاکھ ہے۔
- پی ایل آئی اور آر پی ایل آئی پالیسیاں ملک بھر کے 1.55 لاکھ ڈاک گھروں کے ذریعے مہیا کرائی جاتی ہیں ۔ پی ایل آئی اور آر پی ایل آئی پالیسی کے حامل افراد ملک بھر کے کسی بھی ڈاک خانے میں اپنا پریمئم ادا کر سکتے ہیں ۔
- پالیسی کے حامل افراد قریب ترین ڈاک خانے ، ہیڈ پوسٹ آفس ، ڈویزنل ہیڈ / علاقائی پی ایم جی اور سی پی ایم جی کے دفتر سے اپنی شکایات کے ازالے کے لیے رابطہ قائم کر سکتے ہیں۔
--
ش ح ۔ اس۔ ت ح ۔
10002U –
(Visitor Counter : 103